Her er status på Tesla Bot

Det går stille og roligt fremad med udviklingen af Teslas menneskelignende robot, Tesla Bot. For roligt vil Elon Musk nok mene. Men i weekenden frigav selskabet en ny video, der skal vise, at de er kommet langt med at træne robottens neurale netværk.

Beviset er, at Optimus, som robotten er blevet døbt, autonomt kan sortere objekter.

Robotten i videoen lærer udelukkende ved hjælp af videofeedet fra kameraerne, hævder Tesla. Den er ikke fjernstyret på nogen måde, og den bruger heller ikke nærhedssensorer såsom Lidar til at forstå dens nærområde.

Netop fravalget at Lidar til fordel for kameraer er en strategi, som Tesla også følger i udviklingen i deres Full Self Driving-software.

I videoen vises, at Optimus både kan sortere forskellige blokke og rette dem, hvis de falder. Den k<an også automatisk reagere på ny information, hvis en assistent flytter rundt på blokkene.

Optimus can now sort objects autonomously

Its neural network is trained fully end-to-end: video in, controls out.

Come join to help develop Optimus (& improve its yoga routine )

→ https://t.co/dBhQqg1qya pic.twitter.com/1Lrh0dru2r
— Tesla Optimus (@Tesla_Optimus) September 23, 2023

Musks vision er, at Tesla Bot – på sigt – skal afløse almindelige arbejdere, der udfører trivielle opgaver på Tesla-fabrikkerne. Han har også tidligere hævdet, at robotten vil være i stand til at “udvikle en unik personlighed over tid”.

I en tidligere video viste Tesla, hvordan Optimus kan genkende sine omgivelser og lave kort over dem, så den selv kan navigere rundt.

Læs mere: Nu kan Tesla Bot både gå og samle ting op.

Her er status på Tesla Bot